03/02/2015 | Administración LocalMunicipal
Coristanco
Publicacion de decreto de data 21/01/2015

De conformidade co disposto nos artigos 59 e 61 da Lei 30/1992 de 26 e novembro, de réxime xurídico das adminstracións públicas e do procedemento administrativo común, procédese á publicación do decreto ditado pola alcaldía deste concello en data de 21 de xaneiro de 2015 para dar cumprimento ao seu contido: DªIrena Ambrose Balfago, en data 09/10/2013 (RE nº 4523), presentou ante o Concello de Coristanco un escrito no que pon en coñecemento a existencia dunha finca sita xunto á súa vivenda en San Paio nº 11, propiedade de D. Seckou Boudiaf Niste, que non cumpre coa normativa de distancias nin coas obrigas de seguridade, salubridade e ornato público das parcelas. A Policía local elaborou o seu informe en data 18/10/2013 no que pon de manifesto que “trátase dunha finca con moita maleza e unha árbores (freixo) de gran altura sobre un camino público e sobre a vivenda da denunciante (uns 4 metros de distancia da vivenda)”. En data 22/10/2013 ditouse decreto de incoación de expediente de limpeza de finca notificado á interesada en data 24/10/2013 (RS nº 2804). Intentada a notificación a través do servizo de correos e por dúas veces, no domicilio do interesado que consta no padrón de propietarios sen que se producise tal notificación, procedeuse á remisión da publicación do decreto ao Boletín Oficial da Provincia. O anuncio apareceu publicado no BOP nº 239 de data 17/12/2013. Transcorrido o prazo concedido, en data 28/01/2014 ditouse providencia de alcaldía para que a Policía local xirase visita de comprobación da situación da finca. A Policía local elaborarou o seu informe en data 03/02/2014 (RS nº 20 de data 04/02/14 e RE nº 405 de data 04/02/14) onde consta que a situación segue a ser a mesma que propiciou o inicio do expediente. En data 06/02/2014 (RS nº 291) remitiuse copia do expediente aos xulgados contencioso-administrativos solicitando autorización para a entrada na finca e a realización das labores de limpeza e tala de especies de forma subsidiaria por parte desta administración. En data 06/02/2014 (RS nº 292) remitíuselle o mesmo expediente ao servizo xurídico municipal. O Xulgado contencioso-administrativo nº 3 da Coruña fíxose cargo do caso, asignándolle o número 37/2014 con NIG 15030 45 3 2014 0000129 e dando a coñecer o inicio do mesmo a través de dilixencia de ordeación remitida a este concello en dat a19/02/2014 (RE nº 607). En data 14/11/2014 tivo entrada neste concello oficio remitido polo Xulgado contencioso-administrativo nº 3 da Coruña (RE nº 45845) polo que se lle concede a esta administración a autorización para levar a cabo a entrada, limpeza e tala de especies na finca denunciada. En data 04/12/2014 ditouse decreto de alcaldía para proceder á entrada e limpeza e tala de especies na finca propiedade de D. Seckou Boudiaf Niste sita en San Paio nº 11, que se levaría a cabo polo departamento de obras do concello e pola empresa Jemina Marcani Ahayat con CIF nº XXXXXXXXX debido a que o concello non dispón de persoal e maquinaria axeitada. Acompañaríanse da Policía local para levantar acta. A entrada marcouse para o día 4 de decembro de 2014 ás 9.00 horas. A Policía local elaborou un informe en data 05/12/2014 (RS nº 298 e RE nº 5224) no que consta que “se realizan as labores de tala de árbore e limpeza de finca, según se ordena e sendo aproximadamente as 10.00 se dan por rematadas ditas labores sen incidencias”. Tendo en conta todo anterior, así como o recollido no articulado da Lei 7/1985 de Bases de réxime local, PRIMEIRO.- Arquivar o expediente incoado a D. Seckou Boudiaf Niste polas razóns expostas máis arriba. SEGUNDO.- Notificar este acordo á denunciante. TERCEIRO.- En vista da imposibilidade de notificación persoal ao denunciado das actuacións anteriores, remitir este acordo ao Boletín Oficial da Provincia para a súa publicación. O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, facéndoselle saber que o citado acordo pon fin á vía administrativa polo que contra o mesmo pode interpoñer RECURSO DE REPOSICIÓN no prazo de un mes, a contar dende o día seguinte ao da recepción deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992 do 26 de novembro, de Réxime Xurídico das Administracións Públicas e Procedemento Administrativo Común, ou ben interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, Reguladora das Xurisdicción Contencioso-Administrativa. Coristanco, 21 de xaneiro de 2015 O alcalde Antonio Pensado Plágaro